**ΑΠΟΣΠΑΣΜΑ ΠΡΑΚΤΙΚΟΥ ΤΗΣ 3Ης ΣΥΝΕΔΡΙΑΣΗΣ**

**ΤΗΣ ΕΠΙΤΡΟΠΗΣ ΠΟΙΟΤΗΤΑΣ ΖΩΗΣ ΤΟΥ ΔΗΜΟΥ ΝΑΟΥΣΑΣ**

**ΑΡΙΘΜΟΣ ΑΠΟΦΑΣΗΣ : 16/2023**

**ΘΕΜΑ : *«Γνωμοδότηση για εντοπισμένη τροποποίηση του εγκεκριμένου ρυμοτομικού σχεδίου στο Ο.Τ. 11 του οικισμού Αρχαγγέλου της Κοινότητας Ζερβοχωρίου* ».**

Στη Νάουσα σήμερα, ημέρα Παρασκευή 31-03-2023 και ώρα 10.00 π.μ. προσήλθαν τα μέλη της Επιτροπής Ποιότητας Ζωής του Δήμου Νάουσας για την πραγματοποίηση της 3ης συνεδρίασης 2023 μετά από την, υπ΄ αριθμ. 7944/29-03-2023, έγγραφη πρόσκληση του Προέδρου κ. Τριανταφύλλου Γιώργου, σύμφωνα με το άρθρο 75, Ν.3852/2010 (ΦΕΚ Α΄ 87).

**ΠΑΡΟΝΤΕΣ ΑΠΟΝΤΕΣ**

**ΤΡΙΑΝΤΑΦΥΛΛΟΥ ΓΕΩΡΓΙΟΣ ΚΟΥΤΣΟΓΙΑΝΝΗΣ ΝΙΚΟΛΑΟΣ**

**ΒΑΣΙΛΕΙΑΔΗΣ ΧΡΗΣΤΟΣ**

**ΤΖΟΥΒΑΡΑΣ ΒΑΣΙΛΕΙΟΣ**

**ΜΠΑΛΤΑΤΖΙΔΟΥ ΘΕΟΔΩΡΑ**

**ΚΑΡΑΓΙΑΝΝΙΔΗΣ ΑΝΤΩΝΙΟΣ**

**ΛΑΖΑΡΙΔΟΥ ΔΕΣΠΟΙΝΑ**

**ΧΑΤΖΗΙΩΑΝΝΙΔΗΣ ΑΛΕΞΑΝΔΡΟΣ**

**ΠΑΡΘΕΝΟΠΟΥΛΟΣ ΙΩΑΝΝΗΣ**

Αφού διαπιστώθηκε η νόμιμη απαρτία άρχισε η Συνεδρίαση.

Το 2οο θέμα της ημερήσιας διάταξης αφορά την γνωμοδότηση για εντοπισμένη τροποποίηση του εγκεκριμένου ρυμοτομικού σχεδίου στο Ο.Τ. 11 του οικισμού Αρχαγγέλου της Κοινότητας Ζερβοχωρίου.

Ο Πρόεδρος πήρε τον λόγο και διάβασε στα μέλη την, με αριθμό 1/2023, απόφαση της Τοπικής Κοινότητας Ζερβοχωρίου η οποία έχοντας λάβει υπόψη την, με αριθμό 3763/10-2-2023, εισήγηση της Διεύθυνσης Υπηρεσίας Δόμησης του Δήμου Νάουσας, αναφέρει ότι:

*«Ο Πρόεδρος κήρυξε την έναρξη της συνεδρίασης του συμβουλίου, της κοινότητας Ζερβοχωρίου και εισηγούμενος το 1ο θέμα της ημερήσιας διάταξης έθεσε υπόψη του Συμβουλίου το, με αριθμό πρωτοκόλλου 3763/10-2-2023, έγγραφο της Διεύθυνσης Υπηρεσίας Δόμησης το οποίο αναφέρει τα ακόλουθα : «Με την παρούσα εισήγηση το Τμήμα Πολεοδομικών Εφαρμογών της Διεύθυνσης Υπηρεσίας Δόμησης του Δήμου Νάουσας αιτείται την τροποποίηση του εγκεκριμένου σχεδίου του συνοικισμού Αρχαγγέλου της Τοπικής Κοινότητας Ζερβοχωρίου της Δημοτικής Ενότητας Ειρηνούπολης του Δήμου Νάουσας στο οικοδομικό Ο.Τ. 11 της Οριστικής Διανομής του συνοικισμού «Αρχάγγελος» του έτους 1974.*

*Ο Δήμος Ηρωικής Πόλης Νάουσας προτίθεται να αιτηθεί την παραχώρηση κατά κυριότητα του οικοπέδου με κτηματολογικό αριθμό 39, το οποίο καταλαμβάνει ολόκληρο το οικοδομικό τετράγωνο Ο.Τ.11, προς το Υπουργείο Αγροτικής Ανάπτυξης και Τροφίμων(ΥΠ.Α.Α.Τ.) ως σημερινού ιδιοκτήτη, κατά τις διατάξεις της παραγράφου 7 του άρθρου 22 του Νόμου 4061/2012 όπως τροποποιήθηκε από το άρθρο 37 του Νόμου 4235/2014. Πριν όμως την κατάθεση του αιτήματος θα πρέπει να προηγηθεί η έγκριση εντοπισμένης τροποποίησης του σχεδίου οικισμού «Αρχάγγελος» στο οικοδομικό τετράγωνο Ο.Τ. 11 με τον καθορισμό χρήσης γης, σε εφαρμογή του ισχύοντος Σχεδίου Χωρικής Οικιστικής Οργάνωσης Ανοικτής Πόλης(Σ.Χ.Ο.Ο.Α.Π.) του πρώην Δήμου Ειρηνούπολης(νυν Δημοτική Ενότητα Ειρηνούπολης) του Δήμου Ηρωικής Πόλης Νάουσας.*

*Το Ο.Τ. 11 της Οριστικής Διανομής του συνοικισμού «Αρχάγγελος» του έτους 1974 καταλαμβάνεται στο σύνολό του από το οικόπεδο με κτηματολογικό αριθμό 39 συνολικού εμβαδού 6489,98 τ.μ. σύμφωνα με πρόσφατη εμβαδομέτρηση και 6498 τ.μ. σύμφωνα με τον αντίστοιχο κτηματολογικό πίνακα ο οποίος διορθώθηκε ως προς το εμβαδόν του οικοπέδου με την, με αριθμό ορθή επανάληψη οικ. 469403(21689)/30-9-2020(ΑΔΑ: 66ΜΜΙ7ΛΛ-73Ο), απόφαση της Δ/νσης Αγροτικής Οικονομίας & Κτηνιατρικής Περιφερειακής Ενότητας Ημαθίας. Εντός αυτού βρίσκεται ισόγειο κτίσμα εμβαδού 291,20 τ.μ. το οποίο ανεγέρθηκε με την, με αριθμό 98/1998, οικοδομική άδεια του Πολεοδομικού Γραφείου Νάουσας της πρώην Νομαρχιακής Αυτοδιοίκησης Ημαθίας και χρησιμοποιήθηκε για αρκετά έτη για τις ανάγκες του πρώην Δήμου Ειρηνούπολης.*

*Η οριστική διανομή του συνοικισμού «Αρχάγγελος» κυρώθηκε με το από 7-10-1974 πρακτικό της Επιτροπής Οριστικών Διανομών(Ε.Ο.Δ.) σε εφαρμογή του άρθρου 4 του, με αριθμό 1189 Νομοθετικού Διατάγματος του έτους 1972(ΦΕΚ 99Α’/28-6-1972). Με το Σχέδιο Χωρικής Οικιστικής Οργάνωσης Ανοικτής Πόλης(Σ.Χ.Ο.Ο.Α.Π.) του πρώην Δήμου Ειρηνούπολης(νυν Δημοτική Ενότητα Ειρηνούπολης) του Δήμου Ηρωικής Πόλης Νάουσας το οποίο εγκρίθηκε με την, με αριθμό 6708/04-10-2018 απόφαση του Συντονιστή της Αποκεντρωμένης Διοίκησης Μακεδονίας – Θράκης, η οποία δημοσιεύτηκε στο Φ.Ε.Κ. 259Α.Α.Π./01-11-2018), στο Ο.Τ. 11 καθορίστηκε η χρήση «Αστικό Πράσινο-Ελεύθεροι Χώροι».*

*Με την προτεινόμενη τροποποίηση το Ο.Τ. 11 λαμβάνει τον χαρακτηρισμό «Χώρος Πρασίνου-Χώρος Πλατείας» ενώ περικλείεται με κόκκινη γραμμή το υφιστάμενο κτίριο και καθορίζεται σύμφωνα με το άρθρο 9 του Προεδρικού Διατάγματος της 23-2-1987(ΦΕΚ 166Δ’/6-3-1987) χρήση για το κτίριο εντός του οικοδομικού τετραγώνου Ο.Τ. «Αναψυκτήριο-Πολιτιστικό Κτίριο-Κτίριο Συνάθροισης κοινού» όπως αυτό εμφανίζεται στο συνοδεύον την παρούσα τοπογραφικό διάγραμμα.*

*Σύμφωνα με την παράγραφο 2γ του άρθρου 83 του Νόμου 3852/2010(ΦΕΚ 87Α’/7-6-2010) μεταξύ των αρμοδιοτήτων του συμβουλίου κοινότητας άνω των τριακοσίων(300) κατοίκων είναι και* ***«η διατύπωση γνώμης ή και πρότασης για την πολεοδομική ανάπτυξη της περιοχής»****. Επίσης σύμφωνα με τις παραγράφους βα και ββ του προαναφερόμενου Νόμου μεταξύ των αρμοδιοτήτων της Επιτροπής Ποιότητας Ζωής είναι η εισήγηση προς το Δημοτικό Συμβούλιο για «****βα. θέματα καθορισμού χρήσεων γης, ββ. θέματα εφαρμογής των σχεδίων πολεοδομικού (ρυθμιστικού) επιπέδου, ανάπλασης περιοχών, πολεοδομικών επεμβάσεων, χρηματοδότησης προγραμμάτων ανάπλασης, ανασυγκρότησης υποβαθμισμένων περιοχών, πολεοδομικής αναμόρφωσης προβληματικών περιοχών, αποζημίωσης ρυμοτομούμενων, πολεοδομικών ρυθμίσεων, εισφοράς σε γη ή σε χρήμα, περιοχών ιδιωτικής πολεοδόμησης, και έγκρισης πολεοδομικών μελετών****»*

*Κατόπιν των παραπάνω εκτεθέντων παρακαλείται η Τοπική Κοινότητα Ζερβοχωρίου στην οποία υπάγεται ο οικισμός Αρχαγγέλου να γνωμοδοτήσει στα πλαίσια των αρμοδιοτήτων της επί της προτεινόμενης τροποποίησης και στη συνέχεια να διαβιβάσει το θέμα στην Επιτροπή Ποιότητας Ζωής του Δήμου Ηρωικής Πόλης Νάουσας προκειμένου αυτή να την εξετάσει και σε περίπτωση θετικής άποψης στη συνέχεια να εισηγηθεί αρμοδίως προς το Δημοτικό Συμβούλιο Νάουσας.»*

*Στη συνέχεια ο Πρόεδρος κάλεσε το συμβούλιο να αποφασίσει σχετικά. Το συμβούλιο αφού άκουσε την εισήγηση του Προέδρου,*

***ΑΠΟΦΑΣΙΖΕΙ ΟΜΟΦΩΝΑ:***

***Γνωμοδοτεί υπέρ της προτεινόμενης τροποποίησης σχεδίου στο Ο.Τ. 11 του οικισμού Αρχαγγέλου όπως αυτή περιγράφηκε παραπάνω και εισηγείται αρμοδίως προς την Επιτροπή Ποιότητας Ζωής του Δήμου Νάουσας.***

*Η παρούσα απόφαση πήρε αύξοντα αριθμό* ***1/2023»***

Στη συνέχεια τα μέλη αφού άκουσαν τα παραπάνω και μετά από διαλογική συζήτηση

**ΟΜΟΦΩΝΑ ΑΠΟΦΑΣΙΖΟΥΝ**

Υπέρ της προτεινόμενης τροποποίησης του εγκεκριμένου σχεδίου του οικισμού Αρχαγγέλου με τον χαρακτηρισμό του, με στοιχεία Α(ορ. 30)-Β(ορ. 49)-Γ(ορ.50)-Δ(ορ. 54)-Ε(ορ. 33)- Α(ορ. 30), οικοδομικού τετραγώνου Ο.Τ. 11 ως χώρου **«πρασίνου-πλατείας»,** το οποίο περικλείεται με πράσινη ρυμοτομική γραμμή ενώ περικλείεται με κόκκινη γραμμή το υφιστάμενο εντός του οικοδομικού τετραγώνου Ο.Τ. 11 κτίριο και καθορίζεται χρήση για το συγκεκριμένο κτίριο σύμφωνα με το άρθρο 9 του Προεδρικού Διατάγματος της 23-2-1987(ΦΕΚ 166Δ’/6-3-1987) **«Αναψυκτήριο-Πολιτιστικό Κτίριο-Κτίριο Συνάθροισης κοινού»**. Αποφασίζουν επίσης να εισηγηθεί το θέμα στο Δημοτικό Συμβούλιο Νάουσας η αντιδήμαρχος Οικονομικών Μπαλτατζίδου Θεοδώρα.

Η απόφαση έλαβε αύξοντα αριθμό **16/2023.**

Για το λόγο αυτό συντάχθηκε το παρόν πρακτικό και υπογράφεται ως εξής:

**O ΠΡΟΕΔΡΟΣ ΤΑ ΜΕΛΗ**

(ΥΠΟΓΡΑΦΗ ΟΠΩΣ ΣΤΗΝ ΑΡΧΗ)

**ΑΚΡΙΒΕΣ ΑΠΟΣΠΑΣΜΑ**

**Ο ΠΡΟΕΔΡΟΣ**

**ΤΡΙΑΝΤΑΦΥΛΛΟΥ ΓΕΩΡΓΙΟΣ**